যাবজ্জীবন মানেটা কী? অন্যায়কে ক্ষমা করে দেব? প্রশ্ন তুললেন মমতা

মালদহ: আরজি কর মামলায় (RG Kar Case) সঞ্জয়ের যাবজ্জীবন কারাদণ্ডের নির্দেশ দিয়েছে শিয়ালদহ আদালত। সোমবার সাজা ঘোষণা পর এই রায় খুশি নন মুখ্যমন্ত্রী তা আগেই জানিয়েছিলেন। সঞ্জয় রায়ের ফাঁসির আবেদন নিয়ে কলকাতা হাইকোর্টের দ্বারস্থ হয়েছে রাজ্য সরকার। মঙ্গলবার মালদহে সভায় এই নিয়ে সরব হলেন মুখ্যমন্ত্রী মমতা বন্দ্যোপাধ্যায় (Mamata Banerjee)। এদিন প্রশাসনিক অনুষ্ঠান থেকে আশঙ্কা প্রকাশ করে মমতা বলেন, সঞ্জয় প্যারোলে ছাড়া পেয়ে যেতে পারে। তিনি আরও বললেন, ”যাবজ্জীবন মানেটা কী? যাবজ্জীবনে তো অনেকে প্যারোলে ছাড়া পেয়ে যায়। অপরাধী বেঁচে থাকলে তো আবার অপরাধ করবে, প্রশ্ন তুললেন মুখ্যমন্ত্রী।

মমতা বলেন, কিছু অপরাধীদের কঠোর সাজা দিতে হয়। সেটা না হলে অপরাধ করার প্রবণতা বেড়ে যাবে, তা ঠেকানো যাবে না। যাবজ্জীবন কেসে প্যারোলে বেরিয়ে যায়। এটা বিরলের মধ্যে বিরলতম অপরাধ নয়? আমি মনে করি এটা বিরল, স্পর্শকাতর, জঘন্য অপরাধ। অন্যায়কে ক্ষমা করে দেব? কেউ যদি দানবিক হয়, সমাজ কি মানবিক হতে পারে? আরজি কর মামলায় আমরা ফাঁসি চেয়েছিলাম। এটা জঘন্য, বিরলতম, স্পর্শকাতর একটা ঘটনা।

আরও পড়ুন: সঞ্জয়ের ফাঁসি চেয়ে হাইকোর্টে আবেদন রাজ্যের

তৃণমূলনেত্রী বলেন, আইন আমিও পড়েছি। আইনজীবী ছিলাম, একটু হলেও আইন আমিও বুঝি। ধর্ষণের মতো খারাপ ঘটনা ঠেকাতে বাংলার সরকার ‘‌অপরাজিতা বিল’‌ নিয়ে এসেছে। বিধানসভায় পাশ করিয়ে রাষ্ট্রপতির কাছে পাঠানো হয়েছে। সেটা রাষ্ট্রপতির কাছে পাঠানো হয়েছে। কিন্তু কিন্তু কেন্দ্র তা আটকে রেখেছে। কেউ দানবিক, পাশবিক হলে সমাজ কি মানবিক হতে পারে? কেউ যেন আমরা দাঙ্গা না করি। যারা দাঙ্গা বাঁধায় তাদের সমর্থন করি না।’‌ প্রসঙ্গত, সোমবার সাজা ঘোষণার পর মমতাকে বলতে শোনা গিয়েছিল, আমরা ফাঁসি চেয়েছিলাম। এই সাজায় খুশি নই। আমাদের হাতে তদন্ত থাকলে ফাঁসির সাজা হয়ে যেত। আমাদের থেকে তা কেড়ে নেওয়া হয়েছে।

দেখুন ভিডিও